Source: http://docplayer.fi/1149582-Iisalmen-kaupunki-poytakirjanote-dno-95-2014-112-valtuustoaloite-toimenpiteita-nuorisohyvinvoinnin-lisaaminen-iisalmelaisille-nuorille.html
Timestamp: 2018-03-23 13:28:25+00:00
Document Index: 14800252

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Iisalmen kaupunki Pöytäkirjanote Dno 95/ Valtuustoaloite: toimenpiteitä "Nuorisohyvinvoinnin lisääminen iisalmelaisille nuorille. - PDF
Iisalmen kaupunki Pöytäkirjanote Dno 95/ Valtuustoaloite: toimenpiteitä "Nuorisohyvinvoinnin lisääminen iisalmelaisille nuorille.
Download "Iisalmen kaupunki Pöytäkirjanote Dno 95/2014. 112 Valtuustoaloite: toimenpiteitä "Nuorisohyvinvoinnin lisääminen iisalmelaisille nuorille."
1 112 Valtuustoaloite: toimenpiteitä "Nuorisohyvinvoinnin lisääminen iisalmelaisille nuorille." Kaupunginhallitus Kaupunginvaltuuston kokouksessa jätettiin :n 27 kohdalla valtuustoaloitteita, joista yksi oli Sosialidemokraattien valtuustoryhmän seuraavansisältöinen aloite: Aloitteemme koskee toimenpiteitä Nuorisohyvinvoinnin lisäämiseksi iisalmelaisille nuorille 1. Nuorisotilan/ kahvilan saamista 2. Nuorisolautakunnan/jaoston mahdollista perustamista 3. Nuorisoviikon järjestämistä Nuorisotoimen Linkki hankkeen Erja Tuovinen kävi viime vuoden lopulla valtuustossa kertomassa Nuorten Strategiakyselyn tulokset. Nuorten ykköstoiveena oli saada Iisalmeen hyvä ja nykyaikainen nuorisotila tai kahvila. Nyt on tullut aika kuulla aidosti nuoriamme ja ottaa koppi tästä heidän toiveestaan ja ryhtyä näihin toimenpiteisiin. Nuorisokahvilan ja nuorisotakuun toteutuminen on myös meidän Iisalmen sosialidemokraattien vaaliohjelmassa, ja onhan se sisäänkirjoitettu myös nuorisotakuun laajapohjaisella työryhmällä Uusi nuorisotila voisi myös koota eri nuorisotahoja saman katon alle, josta nuori voisi omien intressien mukaan saada tietoutta eri toimijoista ja heidän palveluistaan. Nuorisotiloja olemme kyselleet kaupungin vapaana olevista tiloista j a kauppakeskus Supermarketin vapaana olevista liiketiloista. Näistä kauppakeskuksen nuorisotiloista on tullut kasvava trendi Suomessa, sillä nykyisin nuoret ovat näissä kuluttamassa aikaansa, kuten myös meillä. Hyvä esimerkki tästä on Lahden Kauppakeskus Trion Nuorisotila Tripla, joka on auki päivisin Olisiko nuorisotilaa mahdollista saada aluksi vaikka kokeiluna? Mutta mikä tässä tilan suunnittelussa on tärkeintä ja otettava huomioon. Meidän aikuisten tehtävä ei ole etsiä meille mieleisintä paikkaa työskennellä, vaan tehtävämme on tarjota vaihtoehtoisia tiloja, joista nuoret itse voivat päättää mieleisensä, meidän tehtävä ei ole sisustaa sitä meidän mieltymyksiemme mukaan, se on nuorten
2 tehtävä se. Toivomme, että nuorisotoimi ryhtyy selvittämään tätä asiaa nuorilta. Nuorisolautakunta/jaosto: Iisalmessa oli ennen erikseen Nuorisolautakunta ja monien tahojen mielestä silloin nuorten asiat tuli eri hyvin hoidettua verrattuna nykykäytäntöön. Olisiko nyt syytä palata entiseen käytäntöön, jotta nuorten ongelmiin ja asioihin kiinnitettäisiin paremmin huomiota. Vaikka lautakunta/jaosto voisi lisätäkin jonkin verran kustannuksia kokouskulujen muodossa, niin vastaavasti voisivat säästöt olla moninkertaisia, jos nuorten syrjäytymistä ja ongelmia pystyttäisiin tällä järjestelyllä estämään. Valtuustoryhmämme edellyttää aloitteen perusteellista tutkimista. Nuorisoviikon järjestäminen vuosittain Iisalmessa. Tämän viikon aikana järjestettäisiin erilaisia tapahtumia nuorille ja kiinnitettäisiin erikoishuomiota heihin. Tapahtumassa voisi olla mukana kaupungin lisäksi yrityksiä ja eri yhteistyötahoja. Viikko voisi sisältää esim. konsertteja, liikuntatapahtumia, avoimia ovia tai yritysmarkkinointia mahdollisista työpaikoista ym. Kaupunginvaltuusto päätti lähettää aloitteen kaupunginhallitukselle valmisteltavaksi. Kaupunginjohtajan päätösehdotus: Kaupunginhallitus merkitsee aloitteen tietoonsa saatetuksi ja lähettää sen vapaa-aikapalvelukeskukseen nuorisotyön ja tekniseen keskuksen tilapalvelun valmisteltavaksi. Aloite on käsiteltävä mennessä. Päätös: Kaupunginhallitus hyväksyi yksimielisesti päätösehdotuksen. Toimenpiteet: Ote tiedoksi aloitteen tekijälle Ote vapaa-aikapalvelukeskus/ Anne Korhoselle ja johtava nuorisoohjaaja Tarja Immoselle Ote tekninen keskus/ Sanna Kouvalaiselle ja kaupunginarkkitehti Pirjo Pykäläiselle
3 112 Valmistelija vapaa-aikajohtaja Pekka Partanen ja johtava nuorisoohjaaja Tarja Immonen Vapaa-aikapalvelukeskuksessa on valmisteltu oheista aloitetta seuraavasti: 1) Nuorisotilan/ kahvilan saaminen Pelkkä nuorisokahvila ei palvele välttämättä tänä päivänä nuorten tarpeita vaan tätä asiaa on hyvä lähestyä laajempialainen näkökulma huomioiden niin kuin aloitteessakin on mainittu. Iisalmen vapaa-aikapalvelukeskus ja Ylä-Savon Ammattioppilaitos ovat yhteistyössä valmistelleet ESRrahoitteista Ylä-Savon Ohjaamo-hanketta. Hankkeen päätoteuttajana on Ylä-Savon Ammattiopisto ja osatoteuttajana Iisalmen kaupungin vapaa-aikapalvelukeskus. Kaupunginhallitus on hyväksynyt hankkeelle e kaupungin omarahoituksen (KH ). Hankesuunnitelman ja Iisalmen nuorisotakuun toimeenpanosuunnitelman mukaisesti Iisalmeen luodaan matalankynnyksen ohjauspalvelu nuorille, joka sisältää fyysisen tilan lisäksi sähköisen palvelukartan kehittämisen. Tilaasiaa ollaan parhaillaan selvittämässä. Nuoria kuullaan toiminnan suunnittelussa ja toteuttamisessa. Iisalmeen palkataan hankerahoituksella kokoaikainen hankeohjaaja. Nuorisotyö voi siirtää myös ohjausresurssia ns. matalan kynnyksen tilaan iltatoiminnan järjestämiseksi. 2) Nuorisolautakunnan/jaoston mahdollinen perustaminen Asia käsitellään kaupungin mahdollisen organisaatiouudistuksen yhteydessä. Kuntalain kokonaisuudistuksessa nuorten kuuleminen ja asema päätöksenteossa vahvistuu. Kuntalakiuudistuksessa esitetään nuorten vaikuttajaryhmiä pakollisiksi. 3) Nuorisoviikon järjestäminen Vapaa-aikapalvelukeskus järjestää vuosittain useita eri teemaviikkoja ja tapahtumia. Vuodelle 2015 on suunnitteilla valtakunnallisten teemaviikkojen mukaista ohjelmaa: Viikko 7 mediataitoviikko (sis. teatteriesityksen 7-luokille ja tietoa mediakäyttäytymisestä) Viikko 12 rasisminvastainen viikko (sis. aiheeseen liittyvää tiedotusta ja nuorisopalvelut on mukana SPR:n järjestämässä Roadtrip-tapahtumassa, jossa mm. bändi esiintymässä)
4 Viikko 42 ennaltaehkäisevän päihdetyön viikko (sis. tapahtumia ja mm. bänditapahtuman) Omia paikallisia teemaviikkoja järjestetään myös: Viikoilla 5-6 kiertävät kaikki 7-luokat läpi HUPIApäihdekasvatusradan Viikoilla on 8-luokkalaisille Kasva Aikuiseksi seksuaalisuuskasvatusrata. Viikolla 8 alkaa kesätyöteema ja kestää kevään ajan. Ko. aikana nuorille järjestetään kesätyönhakuun liittyvää tiedotusta, pidetään kaikille 9-luokille kesätyöaiheiset tunnit ja toisen asteen oppilaitoksissa kesätyöinfoja. Kaikki Twistkesätyöhön hakevat (7- ja 8-luokkalaiset) haastatellaan normaalilla työpaikkahaastattelulla. Kesätyöstä tiedotetaan median ja sosiaalisen median kautta (facebook ja instagram). Lisäksi lokakuun alussa on jo perinteeksi muodostunut Liikuttavat Muuvit -päivä, jolloin järjestöjen on mahdollista esitellä omaa toimintaansa. Päivää on mahdollista laajentaa viikonlopuksi, mikäli järjestöt ja muut nuorten parissa työskentelevät sitoutuvat esittelemään toimintojaan laajemmin. Sporttaritoiminnassa järjestetään mm. syksyn ja kevään Sporttaripäivät, jotka keräävät kaikki yläkouluikäiset toiminnalliseen päivään. Vapaa-aikapalvelukeskuksessa on pohdittu mahdollisen nuorisoviikon järjestämistä, mutta tultu toistaiseksi siihen tulokseen, että eri teemat ja tapahtumat on hyvä jakaa tasaisesti koko vuoden ajalle. Tällä tavalla saadaan paremmin nostettua esille ajankohtaisia teemoja nuorten asioista sekä pidettyä nuoria koskevia asioita esillä ympäri vuoden. Nuoria kuullaan jatkuvasti toiminnan suunnittelussa. Vapaa-aikajohtajan päätösehdotus: Vapaa-aikapalvelulautakunta päättää hyväksyä aloitteen valmistelun yllä olevan kohtien mukaisesti. Aloite katsotaan vapaa-aikalautakunnan osalta loppuun käsitellyksi. Päätös: Hyväksyttiin. Toimenpiteet: Ote Sosiaalidemokraattien valtuustoryhmä Ote kaupunginhallitus
5 Otteen oikeaksi todistaa: Iisalmessa, Tarja Immonen vapaa-aikalautakunnan sihteeri